**TIRGUS IZPĒTES NOTEIKUMI**

*Praktiskās līdzdalības nodarbības ar mērķgrupu personu iesaisti nodrošināšana*

Rīgā, 2023. gada 07. martā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Projekta finanšu vadītāja Anete Jansone, tālr. 26355733  e-pasts: [anete.jansone@kurzemesregions.lv](mailto:anete.jansone@kurzemesregions.lv) |

1. **PAKALPOJUMS**
   1. Pakalpojuma mērķis sniegt praktisku iespēju pasākuma dalībniekiem gūt personisku pieredzi personu ar invaliditāti (personas ar garīga rakstura, redzes, dzirdes un kustību traucējumiem) ikdienas izaicinājumu pārvarēšanā (turpmāk – Pakalpojums), veidojot izpratni par atbalsta sistēmas nepieciešamību un meklējot iespējas deinstitucionalizācijas procesa turpināšanai arī nākotnē.
   2. Iepirkuma priekšmeta CPV kods: 85300000-2 (Sociālie pakalpojumi un saistītie pakalpojumi), 98133000-4 (Sociālo biedrību sniegtie pakalpojumi).
   3. Iepirkuma līguma izpilde tiek finansēta no Eiropas Sociālā fonda līdzfinansētā projekta Nr.9.2.2.1./15/I/004 “Kurzeme visiem” finanšu līdzekļiem[[1]](#footnote-1).
   4. Pakalpojuma nosacījumi un saturs aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   5. Pakalpojuma sniegšanas termiņš noteikts Tehniskajā specifikācijā.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**, kas tiks noteikts izvērtējot piedāvāto pakalpojuma cenu, kā vienīgo izvēles kritēriju. Iepirkuma līguma slēgšanas tiesības tiks piešķirtas pretendentam, kurš iesniedzis piedāvājumu ar zemāk cenu.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2023. gada 14. marta plkst. 12.00,** nosūtot aizpildītu pieteikuma formu (2. pielikums) un papildu dokumentus uz e-pastu: [anete.jansone@kurzemesregions.lv](mailto:anete.jansone@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem atbilstošāko piedāvājumu ar zemāko cenu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1.pielikums

Tirgus izpētes noteikumiem

Praktiskās līdzdalības nodarbības

ar mērķgrupu personu iesaisti nodrošināšana

**TEHNISKĀ SPECIFIKĀCIJA**

**PASĀKUMA VISPĀRĒJS APRAKSTS**

Eiropas Sociālā fonda līdzfinansētā projekta Nr.9.2.2.1./15/I/004 “Kurzeme visiem” ietvaros[[2]](#footnote-2) (turpmāk – Projekts), īstenojot Vienotajā deinstitucionalizācijas komunikācijas stratēģijas pasākumu plānā paredzētos pasākumus, plānots organizēt informatīvu pieredzes apmaiņas un praktiskas līdzdalības pasākumu par DI ietvaros izveidotajiem pakalpojumiem un to sniegšanas vietām un to ilgtspējas nodrošināšanu Kurzemes reģionā” (turpmāk – Pasākums).

Pasākumā tiks sniegta informācija par deinstitucionalizācijas ietvaros izveidotajiem pakalpojumiem un to sniegšanas vietām Kurzemes reģionā. Plānota diskusija un domu apmaiņa, par Projekta mērķa grupas personām nepieciešamo atbalstu un pakalpojumu attīstību atbilstoši to vajadzībām, kā arī plānot pakalpojumu uzturēšanas iespējas pēc Projekta noslēguma katrā pašvaldībā un Kurzemes reģionā kopumā.

Pasākuma norises vieta: Saldus pilsēta.

Pasākuma norises laiks: 2023. gada 29. marts.

Pasākuma “Sabiedrībā balstīti sociālie pakalpojumi, pieejamā infrastruktūra un iespējas ilgtspējas nodrošināšanai Kurzemes reģionā” organizācija plānota:

I daļa Pieredzes apmaiņa par mērķgrupām izveidotajiem sabiedrībā balstītiem sociālajiem pakalpojumiem Kurzemes reģionā.

II daļa – Paneļdiskusija par sabiedrībā balstītu sociālo pakalpojumu ilgtspēju un attīstības iespējām, ņemot vērā DI mērķgrupu vajadzības un sociālo pakalpojumu uzturēšanas iespējas pēc Projekta noslēguma, katrā pašvaldībā un Kurzemes reģionā kopumā.

III daļa – Praktiskās līdzdalības nodarbība ar mērķgrupu personu iesaisti;

IV daļa Sabiedrībā balstītu sociālo pakalpojumu apskate Saldū – specializētās darbnīcas un sociālās rehabilitācijas centra apmeklējums.

**Pakalpojums un tā apraksts:**

Piegādātājam jānodrošina Pasākuma III daļas organizācija.

Pasākuma III daļas mērķis, ir sniegt praktisku iespēju pasākuma dalībniekiem gūt personisku pieredzi personu ar invaliditāti ikdienas izaicinājumu pārvarēšanā.

Pakalpojuma ietvaros vēlamais rezultāts būtu sasniegts, ja pasākuma dalībnieki tematiskā domu apmaiņā dalītos ar iegūto pieredzi un tiem rastos pārdomas un pārliecība par nepieciešamību un iespējām tupināt atbalstīt un attīstīt sabiedrībā balstītus sociālos pakalpojumus Kurzemes reģionā.

Iespējamās aktivitātes pakalpojuma īstenošanas ietvaros, varētu būt: savstarpējās komunikācijas uzdevumi, pieklājības normu ievērošanas uzdevumi u.c. praktiskas ievirzes un tīklošanās uzdevumi, kas palīdz pasākuma dalībniekiem iejusties citas personas ādā un izprast cilvēkus ar invaliditāti.

Plānotais pakalpojuma laiks ne vairāk kā divas stundas (no plkst.13.00 – 15.00).

**Piegādātājam jānodrošina** pakalpojuma saturiskā izstrāde, ēdiena un nepieciešamo trauku nodrošināšana un pakalpojuma īstenošana atbilstoši saskaņotai norises programmai.

Pakalpojums ietver koncepcijas izstrādi, pasākuma organizēšanu un vadīšanu, pasākuma vadītāja un mērķgrupas personu dalību (vismaz viena persona ar garīga rakstura traucējumiem un arī vismaz divi mērķgrupas pārstāvji ar redzes, dzirdes un/vai kustību traucējumiem), kā arī visu citu resursu nodrošināšanu pilnai pakalpojuma izpildei. Piegādātājam jābūt pieredzei vismaz divu līdzīga satura pasākumu organizēšanā un vadīšanā.

Pasākuma dalībnieki: Labklājības ministrijas, Kurzemes plānošanas reģiona pašvaldību un sociālo dienestu pārstāvji, NVO un pakalpojumu sniedzēji personām ar garīga rakstura traucējumiem un bērniem ar funkcionāliem traucējumiem.

Dalībnieku skaits:apmēram 40 personas (dalībnieku piesaisti nodrošina Pasūtītājs)(dalībnieku skaits var svārstīties 10 personu robežās).

Ēdināšanas pakalpojuma sniedzēja izvēle jāsaskaņo ar Pasūtītāju.

2.pielikums

Tirgus izpētes noteikumiem

Praktiskās līdzdalības nodarbības

ar mērķgrupu personu iesaisti nodrošināšana

**PIETEIKUMS**

Praktiskās līdzdalības nodarbības ar mērķgrupu personu iesaisti nodrošināšanai

Pretendents: [[3]](#footnote-3)

|  |  |
| --- | --- |
| Nosaukums/Vārds, uzvārds[[4]](#footnote-4): |  |
| Reģistrācijas numurs/ personas kods[[5]](#footnote-5): |  |
| Juridiskā adrese/ deklarētā dzīvesvietas adrese[[6]](#footnote-6): |  |
| Telefona numurs: |  |
| E-pasts[[7]](#footnote-7): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot piedāvāto koncepciju, piesaistītās personas, to pieredze, paša pretendenta pieredze līdzīgu pasākumu organizēšanā un vadīšanā, u.c.):

|  |
| --- |
|  |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Praktiskās līdzdalības nodarbība ar mērķgrupu personu iesaisti |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. [Kurzeme visiem - KURZEMES PLĀNOŠANAS REĢIONS (kurzemesregions.lv)](https://www.kurzemesregions.lv/projekti/socialas-joma/kurzeme-visiem/) [↑](#footnote-ref-1)
2. [Kurzeme visiem - KURZEMES PLĀNOŠANAS REĢIONS (kurzemesregions.lv)](https://www.kurzemesregions.lv/projekti/socialas-joma/kurzeme-visiem/) [↑](#footnote-ref-2)
3. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. E-pasts saziņai ar Tirgus izpētes veicēju. [↑](#footnote-ref-7)